《次韵子瞻感旧》
宋代·苏辙

还朝正三伏，一再趋未央。
久从江海游，苦此剑佩长。
梦中惊和璞，起坐怜老房。
为我忝丞辖，置身愿并凉。
此心一自许，何暇忧陟冈。
早岁发归念，老来未尝忘。
渊明不久仕，黔娄足为康。
家有二顷田，岁办十口粮。
教敕诸子弟，编排旧文章。
辛勤养松竹，迟莫多风霜。
常恐先著鞭，独引社酒尝。
火急报君恩，会合心则降。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。